
Formål

HMS-utvalget er et samarbeidsforum og rådgivende utvalg under fakultetet/avdelingen og arbeider for bedre HMS-forhold ved fakultet/avdelingen. Utvalget er et  praktisk organ i fakultetets/avdelingens arbeid for å samordne sitt systematiske arbeid med HMS.

Oppgaver


· Bidrar til å samordne, videreutvikle og effektivisere HMS-tiltakene ved fakultetet/avdelingen

· Bidrar til å organisere kartlegging av helse, miljø og sikkerhet ved fakultetets/avdelingens enheter

· Gjennomgår resultatene fra kartleggingene og handlingsplanene og kommer med forslag til hvordan fakultetets/avdelingens tiltak og satsninger innen helse, miljø og sikkerhet kan prioriteres og koordineres

· Tar om nødvendig inititativ til at ledere, deres representanter og verneombud blir gitt nødvendig opplæring i arbeid med helse, miljø og sikkerhet, førstehjelp, brannslukking og evakuering m.m.

· Kan etter pålegg fra fakultetsstyret bidra ved utredning av saker vedrørende HMS og fremme forslag overfor fakultetsstyret

· Virker som gjensidig informasjonsorgan i HMS-saker. Slik informasjon som tilflyter HMS-utvalget, skal formidles til berørte personer og instanser innen fakultetet

· Har rett og plikt til selv å ta opp saker som anses som relevante i HMS-sammenheng. Vedtak i slike saker sendes fakultetsstyret for godkjenning

Medlemmer i utvalget

Utvalget består av fakultets-/stabsdirektør eller dennes representant (HMS-koordinator) som leder utvalget, lederne for de underliggende enhetene eller disses representanter, lokalt hovedverneombud og verneombud for underliggende enheter og studentrepresentant(er) fra miljø der Arbeidsmiljøloven gjelder for studenter (verksted, laboratorier, feltarbeid - se kap. 2.5).

Organisasjon

Utvalget er rådgivende for fakultetsdirektøren/stabsdirektøren i saker vedrørende helse, miljø og sikkerhet. Utvalget møter minst 1 gang per semester.

